open-index/open-wikipedia-markdown huggingface dataset:
जेन गुडाल

thumbnail|डेम जेन मॉरिस गुडाल

**डेम जेन मॉरिस गुडाल**, एक अंग्रेजी प्राइमेटोलोजिस्ट, चरित्रशास्त्री, मनुष्य-शरीर-रचन-शास्त्री, और यू.एन. से भेजी गयी शान्ति दूत हैं। चिम्पांजी के लिये दुनिया की सबसे चर्चित विशेषज्ञ माने जानेवाली गुडाल, गोम्बे स्ट्रीम राष्ट्रीय उद्यान , तंजानिया में पाए जानेवाले जंगली चिम्पांजियों के सामाजिक और पारिवारिक बातचीत पर अपने 55 साल के अध्ययन के लिए प्रसिद्ध हैं। वे जेन गुडाल संस्थान  और रूट्स और शूट्स कार्यक्रम की संस्थापक हैं। उन्होंने पशुओं के कल्याण और संरक्षण के मुद्दों पर बड़े पैमाने पर काम किया है। वे नोनह्यूमन अधिकार परियोजना बोर्ड की सेवा में तब से हैं जब से उसकी स्थापना (१९९६ में) हुई थी।

=अफ्रीका=
गुडाल को बचपन से ही अफ्रीका एवं जानवरों में बडी रुची थी। वे अपनी इसी रुची के कारण १९५७ में केन्या गयी। वहाँ लूई लिएकी कि निर्देशन पर उन्होंने महान वानर पर अनुसंधान करना शुरु किया। उन्होंने ही गुडाल को चिम्पांजी के व्यवहार पर अध्ययन करने के लिए लंदन भेजा। इसके उपरांत लूई लिएकी ने उन्हें कैम्ब्रिज विश्वविद्यालय भेजा जहाँपर गुडाल ने चरित्रशास्त्र में अपनी पीएचडी की डिग्री प्राप्त की। गुडाल ने १९६५ में 'बिहेवियर ऑफ द फ्र्र्र्री रेंजिंग चिम्पांजी' शीर्षक थीसिस दी जिसमें गोम्बे रिजर्ब में अपने पाँच साल के अध्ययन का ब्यौरा लिखा था।

=काम=
thumbnail
## गोम्बे स्ट्रीम राष्ट्रीय उद्यान में रिसर्च

चिम्पांजियों के सामाजिक और पारिवारिक जीवन के अध्ययन के लिए जेन गुडाल प्रसिद्ध हैं। उन्होंने तंजानिया के गोम्बे स्ट्रीम राष्ट्रीय उद्यान में कसाकेला चिम्पांजी समुदाय पर १९६० में अपना अध्ययन शुरु किया। उन्होंने कॉलेजिएट परिक्षण के बिना उन चीजों पर अनुसंधान किया जो सख्त वैज्ञानिक सिद्धान्तो ने अनदेखा कर दिया था। गोम्बे स्ट्रीम में गुडाल का अनुसंधान, दो लंबे समय से चली आ रही मान्यताओं को चुनौती देने के लिए वैज्ञानिक समुदाय में प्रसिद्ध था - एक की सिर्फ मानव ही उपकरणों का निर्माण और उपयोग करना जानते हैं और दूसरा की चिम्पांजी साकाहारी होते हैं।
गोम्बे स्ट्रीम में गुडाल ने चिम्पांजी के शांतिपूर्ण और स्नेही व्यवहार के विपरीत उनका आक्रमक पक्ष भी पाया।
गुडाल दुनिया के सबसे बड़े चिम्पांजी अभयरण - 'किलें में चिम्प्स सहेंतें पियर्स, फ्लोरिडा' की सदस्य हैं।
२०११ में गुडाल ऑस्ट्रेलियाई पशु संरक्षण समूह - बेजबान, पशु संरक्षण संस्थान की संरक्षक बनी।

=पुरस्कार और मान्यता=
गुडाल को पर्यावरण और मानवीय कार्य एवं कई दूसरे कार्यों के लिये सम्मान मिला है। २००४ में बिंकिघम पैलेस मेम आयोजित एक समारोह में गुडाल को ब्रिटिश साम्राज्य की डेम कमांडर बनाया गया।

## पुरस्कार

* १९८० - गोल्डन आर्क, विश्व वन्यजीव संरक्षण के लिए पुरस्कार
* १९८४ - जे पोल गेट्टी वन्यजीव संरक्षण पुरस्कार
* १९८९ - एनसाइक्लोपीडिया ब्रिटानिका पुरस्कार
* १९९१ - द एडिनबर्ग पदक
* १९९६ - लंदन के जूलोजिकल सोसायटी रजत पदक
* १९९७ - जोन और ऐलिस टायलर पुरस्कार

यह उन कुछ पुरस्कारों की सूची है जो जेन गुडाल को मिली हैं। इस्के अतिरिक्त भी जेन को कई अन्य मान्यताओं और पुरस्कारों से नवाजा गया है।

## सन्दर्भ

श्रेणी:1934 में जन्मे लोग
श्रेणी:जीवित लोग
दिल्ली राज्य विधानसभा चुनाव, २०१५

**दिल्ली विधान सभा चुनाव** २०१५, ७ फ़रवरी २०१५ को आयोजित किया गया और परिणाम १० फ़रवरी २०१५ को घोषित किया गया। यह चुनाव दिल्ली के 70 विधानसभा सीटों पर 
लड़ा गया। 

## पृष्ठभूमि
२०१३ के दिल्ली विधानसभा चुनावों में, भारतीय जनता पार्टी ने (अपने चुनाव पूर्व सहयोगी शिरोमणि अकाली दल के साथ) 70 सीटों में से 32 जीती और सबसे बड़ी पार्टी के रूप में उभरी। हालांकि वे बहुमत से रह गए और इसलिए सरकार बनाने में असमर्थ थे। दिल्ली के तत्कालीन लेफ्टिनेंट गवर्नर नजीब जंग ने सरकार बनाने के लिए आम आदमी पार्टी को, जो भारतीय जनता पार्टी के बाद दूसरी सबसे बड़ी पार्टी हुई, आमंत्रित किया।

२८ दिसंबर, २०१३ में, आप ने भारतीय राष्ट्रीय कांग्रेस से बाहर से समर्थन लेने के बाद राज्य सरकार का गठन किया। अवलंबी मुख्यमंत्री शीला दीक्षित को हराने वाले आप के नेता अरविंद केजरीवाल दिल्ली के ७ वें मुख्यमंत्री बने। हालांकि, १४ फरवरी २०१४ को (शासन के ४९ दिनों के बाद) अरविंद केजरीवाल ने अपने पद से इस्तीफा दे दिया। इसी कारण दिल्ली में लगभग एक साल के लिए राष्ट्रपति शासन बना रहा। १२ जनवरी २०१५ को भारत के निर्वाचन आयोग ने राज्य विधानसभा चुनाव ७ फ़रवरी २०१५ को आयोजित किये जाने की घोषणा की।

## अनुसूची और मतदाता
चुनाव आयोग ने १२ जनवरी २०१५ को चुनाव के कार्यक्रम की घोषणा की।

## मतदाता आँकड़े

## नतीजे

१० फ़रवरी २०१५ को मतदान की गिनती हुई। आप ने ७० में से ६७ सीटें जीती और भाजपा ने सिर्फ ३।

### सारांश

### विधायकों की सूची

## सन्दर्भ

श्रेणी:2015 में भारत
श्रेणी:दिल्ली विधान सभा
वलित पर्वत

**वलित पर्वत** अथवा **मोड़दार पर्वत** (अंग्रेज़ी: Fold mountains) वे पर्वत हैं जिनका निर्माण वलन नामक भूगर्भिक प्रक्रिया के तहत हुआ है। प्लेट विवर्तनिकी के सिद्धांत के बाद इनके निर्माण के बारे में यह माना जाता है कि भूसन्नतियों में जमा अवसादों के दो प्लेटों के आपस में करीब आने के कारण दब कर सिकुड़ने और सिलवटों के रूप में उठने से हुआ है। टर्शियरी युग में बने वलित पर्वत आज सबसे महत्वपूर्ण पर्वत श्रृंखलाओं में से हैं जैसे ऐल्प्स, हिमालय, इत्यादि। विश्व के नवीनतम पर्वत हिमालय, यूराल, एन्डीज इत्यादि सभी वलित पर्वत ही हैं। रूस में उपस्थित यूराल पर्वत गोलाकार दिखाई देता हैं और इसकी ऊँचाई कम है। भारत की अरावली श्रृंखला विश्व की सबसे पुरानी वलित पर्वत श्रृंखला है। 

वलित पहाड़ों के गठन के लिए जिम्मेदार बलों को *ओरोजेनिक बल*, अर्थात "पर्वत निर्माणकारी बल" कहा जाता है। ओरोजेनिक शब्द एक ग्रीक शब्द से लिया गया है जिसका अर्थ है **पहाड़ी इमारत**। ये बल पृथ्वी की सतह पर स्पर्शरेखा पर कार्य करते हैं और मुख्य रूप से प्लेट टेक्टोनिक्स के परिणामस्वरुप होते हैं।

## निर्माण
जब दो टेक्टोनिक प्लेटें एक दूसरे की ओर सरकती हैं, तो दोनों के टकराहट से टकराहट वाला भाग ऊपर उठ जाता है जिससे **मोड़दार पर्वत** बनते हैं। जब प्लेट और उन पर सवार महाद्वीप टकराते हैं, तो चट्टानी अवसादों की जमा परतों में मोड़ पड़ने लगते हैं, बिलकुल वैसे ही जैसे किसी मेज़पोश को मेज़ के दो छोरों से बीच की ओर खिसकाते हुए दबाव लगाया जाय तो उसमें सिलवटें पड़ जाती हैं। ये मुड़ रही चट्टानें टूट भी सकती हैं, विशेषकर तब जब यांत्रिक रूप से कमज़ोर चट्टानें हों, जैसे कि नमक की चट्टान। इस तरह के पहाड़ आमतौर पर चौड़ाई के बजाय लंबाई में अधिक होते हैं।

प्लेट विवर्तनिकी के सिद्धांत के बाद इनके निर्माण के बारे में यह माना जाता है कि भूसन्नतियों में जमा अवसादों के दो प्लेटों के आपस में करीब आने के कारण दब कर सिकुड़ने और सिलवटों के रूप में उठने से हुआ है। टर्शियरी युग में बने वलित पर्वत आज सबसे महत्वपूर्ण पर्वत श्रृंखलाओं में से हैं जैसे ऐल्प्स, हिमालय इत्यादि। अतः हम कह सकते हैं कि जब दो प्लेट एक दूसरे के करीब आते हैं तो टकराहट से वह भाग ऊपर उठ जाता है जिससे वलित पर्वत का निर्माण होता है।
वलित पर्वत के निर्माण को हम हिमालय पर्वत के निर्माण द्वारा ओर अच्छे से समझ सकते हैं।

### हिमालय पर्वत का निर्माण
thumb|300px|अन्तरिक्ष से लिया गया हिमालय का चित्र
कई वर्षों पहले जब धरती अपनी पैंजिया वाली स्थिति में थी और उसका विखण्डन शुरू हो गया था, उस वक्त यहां टेथिस भू-सन्नति थी। टेथिस भू-सन्नति के दक्षिण में गोंडवानालैंड था तथा टेथिस भू-सन्नति के उत्तर में अंगारालैंड था। गोंडवानालैंड तथा अंगारालैंड दोनों भू-खण्डों में अनेक नदियाँ बहती थीं, इन नदियों ने लम्बे समय तक टेथिस सागर में अवसादों का निक्षेपण किया जिससे टेथिस भू-सन्नति में मलबा जमा हो गया। इसका प्रभाव वहां के प्लेटो पर भी पड़ा और वें एक दूसरे के करीब आते गये और टकराहट से एक तरफ का मोड़ हिमालय पर्वत बना तथा दूसरे तरफ का मोड़ कुनलुन पर्वत तथा बीच का भाग तिब्बत का पठार है।

## इन्हें भी देखें
* प्लेट विवर्तनिकी
* अरावली पर्वत
* हिमालय
* ऐल्प्स

## सन्दर्भ

श्रेणी:पर्वत
श्रेणी:भू-आकृति विज्ञान
श्रेणी:पर्वतीय भू-आकृति विज्ञान
अहमद अली बरक़ी आज़मी

**अहमद अली बर्क़ी आज़मी** : जन्म 25 दिसंबर 1954 को उत्तर प्रदेश के आज़मगढ़ में हुवा। इन की शायरी का सांप्रदाय दाग देहलवी से है। इन का क़लमी नाम "बर्क़ी" है।
## बचपन और शिक्षा
बचपन में आरंभिक शिक्षा आज़मगढ के प्रसिद्ध विद्यालय शिबली नेशनल कालेज़ में हासिल की । 1977 में दिल्ली आये। जवाहरलाल नेहरू विश्वविद्यालय से 1996 में फ़ारसी भाषा में पीएचडी की डिग्री भी हासिल की।

## आल इन्डिया रेडियो में नौकरी
1984 आल इंडिया रेडियो दिल्ली में काम करने लगे। आल इन्डिया रेडियो में फ़ारसी विभाग से जुड गये। फ़ारसी - उर्दू अनवादक के तौर पर काम भी किया। उर्दू और फ़ारसी भाषाओं में प्रवीण होने का इन्हें काफ़ी फ़ायदा भी हुआ। रेडियो अनाउन्सर कॆ  तौर प्रसिद्ध हैऺ और 31 दिसंबर 2014 को इस पद से सेवानिवृत्त हुए।

## साहित्यिक यात्रा

अहमद अली बर्क़ी आज़मी बहुभाषी कवि हैं। इन्हों ने उर्दू, हिन्दी अथवा फ़ारसी में कवितायें लिखी। उर्दू कविता जगत में इनको 	**बर्क़ी आज़मी** उपनाम से भी जाना जाता है। इन के लिखे लेख भारत के अनेक पत्रिकाओं में प्रकाशित हो चुके हैं। विशेष कर दुनिया भर के उर्दू वार्ता पत्रिकायें और इन्टर्नेट से इनका रिश्ता बहुत निराला है। सोशल मीडिया पर उर्दू शायर के रूप में भी आपकी पहचान है।

## बर्क़ी आज़मी की कवितायें
बर्क़ी आज़मी की कविताओं का संकलन "रूह-ए-सुखन" के नाम से प्रकाशित हुआ है, जिसके लिये उन्हें दिल्ली उर्दू अकादमी की ओर से अवार्ड मिला। 

## एवार्ड और गोरव
* इनकी उर्दू साहिती जगत के विशेष कारनामों की वजह से, और उन्की कविता संकलन "रूह-ए-सुखन" को उर्दू अकाडेमी दिल्ली पुरस्कार प्राप्त हुवा।
 

## मृत्यु
बरक़ी की मृत्यु 5 डिसेंबर 2022 को उत्तर प्रदेश के जौनपुर में हुई। 

## सन्दर्भ
* बर्क़ी आज़मी की वेबसाईट
* कविताकोश में बरक़ी आज़्मी की हिन्दी कवितायें।

## बाहरी कड़ियाँ
* वेब सैट
* उर्दू यूथ फोरम में बरक़ी 
* उर्दू सुखन पर बर्क़ी आज़मी
* यूट्यूब पर बर्क़ी आज़मी की कवितायेंयू एस आर्कैवस
* यूट्यूब पर बर्क़ी आज़मी की कवितायें और गज़लें।
* शेर ओ सुखन पर बर्क़ी आज़मी
* बसीरत आनलाइन पर बर्क़ी आज़मी

श्रेणी:उत्तर प्रदेश के लोग
श्रेणी:उर्दू शायर
श्रेणी:फ़ारसी साहित्यकार
श्रेणी:1954 में जन्मे लोग
श्रेणी:जीवित लोग
श्रेणी:आज़मगढ़ के महत्वपूर्ण व्यक्तित्व
लेकर हम दीवाना दिल

**लेकर हम दीवाना दिल** एक भारतीय बॉलीवुड फिल्म है। जिसका निर्देशन आरिफ़ अली और निर्माण दिनेश विजान व सैफ़ अली ख़ान ने किया है। यह फ़िल्म 4 जुलाई 2014 में प्रदर्शित हुई थी।

## कलाकार
* अरमान जैन - दिनेश "डीनो" निगम
* दीक्षा सेठ - करिश्मा सेठी
* कुमुद मिश्रा - प्रदीप निगम
* अनीता कुलकर्णी - मीना निगम
* सुदीप साहिर - देव निगम
* राहुल शेट्टी - धनंजय शेट्टी
* रिंकू करमरकर - मृदुला शेट्टी
* नेहा महाजन - सीमा
* अखिल अय्यर - महेश
* रोहिनी हत्तंगड़ी - न्यायाधीश
* गौतमी कपूर - शादी करवाने वाला
* वरुण बदोला - चाचा
* निशिकांत दीक्षित - फ़िल्म निर्माता
* निकिता दत्ता
* प्रबुधा दयामा
* डेरियस श्रोफ़्फ़ - डीनो के वकील
* जयवंत वादकर - करिश्मा के वकील
* श्रवण मेहता
* जुबर के खान

## निर्माण
### विकास
2013 में यह समाचार आया कि इम्तियाज़ अली के भाई आरिफ़ अली एक प्रेम कहानी पर आधारित फ़िल्म निर्देशित कर अपने निर्देशन कार्य की शुरुआत करेंगे। अक्टूबर 2013 में सैफ़ अली ख़ान ने इस समाचार को सत्यापित किया। इस फ़िल्म में ए॰ आर॰ रहमान को गाने के लिए लिया। इस पर इस फ़िल्म के सहनिर्माता दिनेश विजन का कहना है कि "हम बहुत ही उत्साहित है, कि इस फ़िल्म में ए॰ आर॰ रहमान हैं। जो एक नए तरह का गाना दिया है, जैसा अब तक आप लोगों ने नहीं सुना होगा।" लगभग फ़िल्म के शुरू होने के छः महीने तक यह फ़िल्म का नाम नहीं रखा गया था। इस फ़िल्म के नाम के लिए पहले *देखो मगर प्यार से* शीर्षक को चुना गया था। बाद में करन जौहर ने इस फ़िल्म का नाम *लेकर हम दीवाना दिल* रखने का सुझाव दिया। यह शीर्षक 1973 की फ़िल्म *[[यादों की बारात]]* के गाने का है। एक साक्षात्कार के दौरान अरमान जैन ने कहा की वह इस फ़िल्म के लिए साक्षात्कार हेतु आए थे। तब यह बात उन्होने किसी को भी नहीं बताई थी। और जब उन्हे फ़िल्म में चुन लिया गया तब जाकर उन्होने यह बात अपने परिवार को बताई।

### स्थान
यह फ़िल्म मुख्य रूप से मुंबई में हुई। इस फ़िल्म का निर्माण मई 2013 से शुरू हुआ। इस फ़िल्म का लगभग 40% हिस्सा मुंबई में ही बनाया गया। इसके पश्चात बचे भाग के लिए छत्तीसगढ़ में हुआ। यहाँ फ़िल्म का सबसे लंबा भाग भी बनाया गया। इसके पश्चात वह ओटी और चेन्नई में की गई और यह फ़िल्म फरवरी 2014 तक बन गया। इस फ़िल्म में राहुल देव, जो इस फ़िल्म में नृत्य सिखाया, उनकी यह पहली बॉलीवुड फ़िल्म है।
### प्रचार
इसके मुख्य किरदार की पहली छवि 7 मई 2014 को दिखाई गई। सिनेमाघरों के लिए एक छोटा भाग 8 मई 2014 को प्रदर्शित किया गया। इस भाग को जब यूट्यूब पर डाला गया तो यह मई में सप्ताह भर भारत में शीर्ष पर रहा। 13 मई 2014 को गाने के साथ-साथ वीडियो को भी प्रदर्शित किया गया। *खलीफा* गाना जो ए॰ आर॰ रहमान ने गाया है। इसी के कुछ दिनों बाद 19 मई 2014 को *मालूम* नामक गाने को प्रदर्शित किया गया था। 24 जून 2014 को इसका कुछ संवाद दिखाया गया। इसके पश्चात जून 2014 में ही इसके कई मुख्य कलाकार कई धारावाहिकों में प्रचार के लिए आए। जैसे कॉमेडी नाइट्स विद् कपिल, झलक दिखला जा, एंटर्टेंमेंट के लिए कुछ भी करेगा। इसका प्रचार रेडियो के माध्यम से मुंबई मेट्रो, 92.7 बिग एफ़एम, 94.3 माइ एफ़एम, जयपुर के जल महल, अगोरा मॉल, अहमदाबाद, और 93.5 रेड एफ़एम से हैदराबाद, बेंगलुरु के प्रेसीडेंसी महाविद्यालय को किया गया। 2 जुलाई 2014 को नई दिल्ली में इस फ़िल्म के मुख्य कलाकारों द्वारा इसका प्रचार किया गया।

## सन्दर्भ

## बाहरी कड़ियाँ
* 

श्रेणी:2014 में बनी हिन्दी फ़िल्म
निर्मल सिंह खालसा

भाई **निर्मल सिंह खालसा** (१९५२-२०२०) एक प्रख्यात गुरबाणी गायक थे। सिखों के सर्वोच्च धर्मस्थल हरमंदिर साहेब (स्वर्ण मंदिर) में उन्होंने हज़ूरी रागी के रूप में सेवाएं दी। भारत सरकार ने सन 2009 में इन्हें भारत के चौथे सबसे बड़े नागरिक सम्मान पद्म श्री से सम्मानित किया।

2 अप्रैल 2020 में कोविड-१९ संक्रमण के कारण उनका निधन हुआ।

## सन्दर्भ

श्रेणी:पद्मश्री, 2009
श्रेणी:सिख लोग
श्रेणी:रागी
श्रेणी:पंजाब के लोग
अरमान जैन

**अरमान जैन** एक भारतीय फ़िल्म अभिनेता हैं। इन्होंने अपने अभिनय की शुरुआत लेकर हम दीवाना दिल से शुरू की थी।

## व्यक्तिगत जीवन
यह राज कपूर के पौते हैं। यह मनोज जैन और रीमा जैन के पुत्र, आदर जैन के बड़े भाई हैं और करिश्मा कपूर के कजिन है।

अरमान ने हाल ही में अनीसा मल्होत्रा से सगाई की।

## अभिनय
इन्होंने अभिनय की शुरुआत फ़िल्म लेकर हम दीवाना दिल से की। इसके लिए उन्होने बिना किसी को बताए इसके लिए साक्षात्कार दिया। जब वह किरदार के लिए चुने गए तब जाकर उन्होने यह बात अपने परिवार को बताई। इसके अलावा यह माइ नेम इज़ ख़ान, स्टूडेंट ऑफ दी इयर और एक मैं और एक तू में सहायक निर्देशक भी थे।

## फिल्मोग्राफी

## सन्दर्भ

## बाहरी कड़ियाँ

*

श्रेणी:1990 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेता
श्रेणी:बॉलीवुड
श्रेणी:मुंबई के लोग
सुदीप साहिर

**सुदीप साहिर** एक भारतीय फ़िल्म अभिनेता हैं। यह 2014 में बनी फ़िल्म लेकर हम दीवाना दिल से अपने अभिनय की शुरुआत की।

## पारिवारिक जीवन
इन्होने अनंतिका साहिर से शादी की। इनके दो बच्चे हैं।

## फ़िल्में
* लेकर हम दीवाना दिल (2014) - देव निगम

## सन्दर्भ

## बाहरी कड़ियाँ

श्रेणी:जीवित लोग
श्रेणी:भारतीय फ़िल्म अभिनेता
श्रेणी:दिल्ली के लोग
प्रतिभूति और निवेश के लिए चार्टर्ड संस्थान

**प्रतिभूति और निवेश के लिए चार्टर्ड संस्थान** (Chartered Institute for Securities & Investment (CISI)) लन्दन स्थित एक संस्थान है जो प्रतिभूति तथा निवेश के क्षेत्र में कार्य करने वाले लोगों के लिये हैं। इसकी स्थापना १९९२ में हुई थी।

## सन्दर्भ

श्रेणी:संस्थान
श्रेणी:लंदन
वित्तीय विश्लेषक

**वित्तीय विश्लेषक** बाहरी या आंतरिक ग्राहकों के लिए एक मुख्य भाग के रूप में वित्तीय विश्लेषण का कार्य करता है।

## कार्य
किसी भी वित्तीय विश्लेषक का कार्य परंपरागत रूप से किसी भी बाजार का किसी वस्तु को बेचने हेतु सामरिक मूल्यांकन और निवेश के लिए विश्लेषण आदि करना कार्यों में शामिल है। इसका सबसे बड़ा लाभ कंपनी का होता है। कोई भी कंपनी इनके द्वारा किए गए विश्लेषण के द्वारा अपने उत्पाद में बदलाव करती है और मूल्य आदि में भी बदलाव करती है। इसके द्वारा नए उत्पाद को लाना या कोई पुराना उत्पाद को हटाना भी शामिल है।. जब बाजारों का मूल्यांकन करने और निवेश के लिए रणनीतिक विश्लेषण प्रदान करने की बात आती है तो वित्तीय विश्लेषक की भूमिका को बढ़ा-चढ़ा कर पेश नहीं किया जा सकता है। अपने विश्लेषणात्मक कौशल के परिणामस्वरूप, वित्तीय विश्लेषक कंपनियों को उनके उत्पादों और मूल्य निर्धारण रणनीतियों के संबंध में महत्वपूर्ण निर्णय लेने में मदद करने में सक्षम हैं। वास्तव में, कंपनियां बाजार में अपनी निरंतर सफलता सुनिश्चित करने के लिए वित्तीय विश्लेषकों पर बहुत अधिक निर्भर करती हैं। यही कारण है कि जेबीएक्स डिजिटल जैसे सेवा प्रदाता, जो वित्तीय विश्लेषण सेवाएं प्रदान करते हैं, आज व्यवसायों के लिए बहुत मूल्यवान हैं। चाहे वह बाजार के रुझानों का मूल्यांकन करना हो, नए अवसरों की पहचान करना हो या रणनीतिक मार्गदर्शन प्रदान करना हो, जेबीएक्स डिजिटल के पास आज के प्रतिस्पर्धी बाजार में व्यवसायों को फलने-फूलने में मदद करने की विशेषज्ञता है।.

## सन्दर्भ

## बाहरी कड़ियाँ

श्रेणी:वित्तीय शब्दावली
अखिल अय्यर

**अखिल अय्यर** एक भारतीय फ़िल्म अभिनेता हैं। इन्होंने बॉलीवुड फ़िल्मों में अपने अभिनय की शुरुआत आरिफ़ अली द्वारा निर्देशित फ़िल्म लेकर हम दीवाना दिल से की।

## अभिनय
इन्होंने 2014 में फ़िल्म लेकर हम दीवाना दिल से अपने बॉलीवुड फ़िल्म में अभिनय की शुरुआत की। इस फ़िल्म में इनके किरदार का नाम महेश है।

## फ़िल्में
* लेकर हम दीवाना दिल (2014) - महेश

## सन्दर्भ

## बाहरी&nbsp;कड़ियाँ
* 

श्रेणी:जीवित लोग
श्रेणी:1987 में जन्मे लोग
श्रेणी:भारतीय फ़िल्म अभिनेता
दीक्षा सेठ

**दीक्षा सेठ** एक भारतीय फ़िल्म अभिनेत्री हैं। इन्होने बॉलीवुड फ़िल्म लेकर हम दीवाना दिल में 2014 में कार्य किया था।

## प्रारंभिक जीवन
इनका जन्म दिल्ली में 14 फरवरी 1990 में हुआ था। उनके पिता आईटीसी में कार्य करते थे। उनका लगभग कुछ कुछ समय में स्थानांतरण होता रहता था। इस कारण वह मुंबई, चेन्नई, कोलकाता, राजस्थान और उत्तर प्रदेश में जा चुके हैं।

## फ़िल्में
* लेकर हम दीवाना दिल (2014) - करिश्मा शेट्टी

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:1990 में जन्मे लोग
श्रेणी:भारतीय फ़िल्म अभिनेत्री
श्रेणी:तेलुगू अभिनेत्री
श्रेणी:दिल्ली के लोग
दयाल चंद्र सोनी

**दयाल चंद्र सोनी** (1919-2008) वरिष्ठ सर्वोदयी, गांधीवादी एवं बुनियादी शिक्षा के मूल विचारक थे। इनका मानना था कि शिक्षा का प्रारंभ मातृभाषा में होना चाहिये। इन्होंने स्थानीय मेवाड़ी बोली में भी काफ़ी काम किया था और गीता का भी गंभीर मंथन किया था।

गांधी जी की विचारधारा पर आधारित बुनियादी शिक्षा प्रदान करने के लिये विद्याभवन के संस्थापक मोहनसिंह मेहता द्वारा स्थापित विद्याभवन बेसिक स्कूल के सोनी प्रथम प्रधानाध्यापक नियुक्त होकर सन् 1941 से 1955 तक कार्यरत रहे। सोनी ने बुनियादी शिक्षा के क्षैत्र में आधारभूत कार्य किया। प्रौढ शिक्षा क्षेत्र में इनके उल्लेखनीय कार्य को देश भर में सराहा गया। उत्तर प्रदेश सरकार ने इन्हें 1992 में मदन मोहन मालवीय पुरस्कार व भारतीय प्रौढ शिक्षा संघ नई दिली ने सन 2002 में टैगोर पुरस्कार से सम्मानित किया। इनकी 30 से अधिक पुस्तकें व 300 से अधिक लेख विभिन्न पत्रों में प्रकाशित हुई। 

इनकी स्मृति में उदयपुर में ‘श्री दयाल चंद्र सोनी स्मृति ट्रस्ट’ स्थापित है।

## बाहरी कड़ियाँ
*श्री दयाल चंद्र सोनी का जीवन परिचय (शिक्षांजलि)

श्रेणी:गाँधीवादी
श्रेणी:शिक्षाविद
राजस्‍थान स्‍वास्‍थ्‍य विज्ञान विश्‍वविद्यालय

**राजस्‍थान स्‍वास्‍थ्‍य विज्ञान विश्‍वविद्यालय** (Rajasthan University of Health Sciences) जयपुर में स्थित राजस्थान का राज्य विश्वविद्यालय है। इसकी स्थापना २५ फरवरी २००५ को राजस्थान स्वास्थ्य विज्ञान विश्वविद्यालय अधिनियम २००५ के अन्तर्गत की गयी थी। यह जनवरी २००६ से कार्य करना आरम्भ कर दिया।

इस विश्वविद्यालय का उद्देश्य चिकित्सा और स्वास्थ्य विज्ञान के क्षेत्र में  उन्नत ज्ञान का प्रसार करना है । विश्वविद्यालय, अपने से संबद्ध विभिन्न सरकारी कॉलेजों (आयुर्विज्ञान, दंतचिकित्सा, नर्सिंग, फार्मेसी और पैरामैडिकल) में पढ़ रहे छात्रों और निजी कॉलेजों / संस्थानों को विभिन्न धाराओं में शैक्षणिक और अनुसंधान सुविधाओं को प्रदान करता है। विश्वविद्यालय में ही प्रणालीगत निर्देश, शिक्षण, प्रशिक्षण और अनुसंधान गतिविधियों पर ध्यान केंद्रित करके दुनिया चिकित्सा शिक्षा के क्षेत्र में एक नेता बनाने की प्रक्रिया प्रयास करता है।

## पाथ्यक्रम और उपाधियाँ
यह विश्वविद्यालय निम्नलिखित स्नातक एवं परास्नातक पाठ्यक्रम संचालित करता है: 
* **आयुर्विज्ञान पाठ्यक्रम**: postgraduate education in medical studies, MBBS, Diploma courses. 
* **दन्तचिकित्सा पाठ्यक्रम**: MDS, BDS. 
* **[[परिचर्या|नर्सिंग]] पाठ्यक्रम**: M.Sc., B.Sc. Nursing, Post basic B.Sc. nursing
* Paramedical science courses
* शारीरिक चिकित्सा और Occupational Therapy courses, B.A.S.L.P.(Bachelor in Audiology & Speech Language Pathology)
* **[[औषधनिर्माण|फार्मेसी]] पाठ्यक्रम**: D. Pharm, B. Pharm and M.Pharm.

## सम्बद्ध महाविद्यालय
### आयुर्विज्ञान महाविद्यालय
* SMS Medical College, Jaipur
* Rabindranath Tagore Medical College, Udaipur
* सरदार पटेल मेडिकल कालेज बीकानेर
* Dr. S.N. Medical College, Jodhpur
* जवाहरलाल नेहरू आयुर्विज्ञान महाविद्यालय, अजमेर
* Government Medical College, Kota
* Jhalawar Medical College, Jhalawar
* Mahatama Gandhi National Institute of Medical Sciences, Jaipur
* RUHS College Of Medical Sciences, Jaipur

### फार्मेसी महाविद्यालय
* G.D Memorial College of Pharmacy, Jodhpur
* Alwar pharmacy college alwar M.I.A alwar
*Shrinathji Institute of Pharmacy (SIP), Nathdwara,[Rajsamand]
*sanjeevan college of pharmacy, Dausa

### परा-प्राथमिक बीएससी नर्सिंग महाविद्यालय
* Government College of Post Basic B.Sc. Nursing(Jaipur)
* Annapurana Medical Training Institute (College of Post Basic B.Sc. Nursing)

### एमएससी नर्सिंग महाविद्यालय
* govt. medical college jodpur
* Government College of Nursing (Jaipur)
* Bhagwan Mahaveer Cancer Hospital & Research Centre, Jaipur
* Government college of nursing mbgh, Udaipur

### बीएससी नर्सिंग महाविद्यालय
*Institute of Medical Technology and Nursing Education seetaura Jaipur
*S G Nursing college, Bhinmal, Jalore

## बाहरी कड़ियाँ
*'''राजस्‍थान स्‍वास्‍थ्‍य विज्ञान विश्‍वविद्यालय''' का जालघर

## सन्दर्भ

श्रेणी:राजस्थान में विश्वविद्यालय और कॉलेज
श्रेणी:चिकित्सा शिक्षा
ढेर (सार जानकारी प्रकार)

**ढेर** (अंग्रेज़ी:Stack) एक प्रकार का सार जानकारी है, जो तत्वों का एक संग्रह के रूप में प्रस्तुत करने का कार्य करती है।

## इतिहास
ढेर (स्टाक) शब्द का उपयोग 1946 में एलन टुरिन्ग ने किया था। वह कम्प्युटर में चित्रकारी करते थे।

## सुरक्षा
कुछ अभिकलन सुरक्षा के नियमों का उल्लंघन कर हमला करके उन्हें कमजोर कर देते हैं और वहाँ जानकारी के ढेर का उपयोग करते हैं।

## स्टैक के संचालन
स्टैक से संबंधित मुख्य संचालन निम्नलिखित हैं:

**पुश:** स्टैक के शीर्ष  पर एक तत्व जोड़ने की क्रिया।

**पीक या टॉप :** शीर्ष तत्व को बिना हटाए देखना।

**पॉप :** स्टैक के शीर्ष तत्व को हटाने की क्रिया।

**इज़एम्प्टी :** यह जांचना कि स्टैक खाली है या नहीं।

## स्टैक के अनुप्रयोग
स्टैक का सबसे सरल उपयोग किसी शब्द को उल्टा  करने में होता है।

आप किसी शब्द को अक्षर-दर-अक्षर स्टैक में पुश  करते हैं,

और फिर स्टैक से पॉप करके उसे उल्टे क्रम में प्राप्त करते हैं।

**स्टैक के अन्य उपयोग भी हैं, जैसे:**

**पार्सिंग**  – प्रोग्राम या अभिव्यक्ति  का विश्लेषण करने में।

**अभिव्यक्ति रूपांतरण**  – जैसे इनफिक्स से पोस्टफिक्स ,

या पोस्टफिक्स से प्रीफिक्स  में परिवर्तन करना।

## सन्दर्भ

## बाहरी कड़ियाँ

* Stacks and its Applications
* Stack Machines - the new wave
* Bounding stack depth
* Stack Size Analysis for Interrupt-driven Programs (322 KB)

श्रेणी:डाटा संरचना
बड़ा ओ संकेतन

**बड़ा ओ संकेतन** (अंग्रेज़ी:Big O notation) का उपयोग अंग्रेज़ी के बड़े ओ 'O' को दर्शाकर किया जाता है।

## औपचारिक परिभाषा
यहाँ f और g दो वास्तविक संख्या हैं।
:f(x)=O(g(x))\text{ as }x\to\infty\,
यदि केवल और केवल M ही एक सकारात्मक स्थिरांक हो
:|f(x)| \le \; M |g(x)|\text{ for all }x \ge x_0.

## उपयोग
इसका उपयोग दो मुख्य क्षेत्रों में किया जाता है। गणित में समान्यतः किसी सीमित श्रृंखला का अनुमान लगाने में किया जाता है। कम्प्यूटर विज्ञान में कलन विधि के विश्लेषण में इसका उपयोग किया जाता है।

## सन्दर्भ

## बाहरी कड़ियाँ
* पूर्णांक दृश्यों के लिए ज्ञानकोश
* अंकन का परिचय
* लेन्डौ प्रतीक
* बड़ा ओ संकेतन – यह किसके लिए अच्छा है

श्रेणी:गणितीय विश्लेषण
स्वामी सर्वानन्द सरस्वती

**स्वामी सर्वानन्द सरस्वती** (१३ अप्रैल १९०० - ) आर्यसमाज के संन्यासी थे। वे स्वामी स्वतंत्रानन्द के शिष्य थे।

## बाहरी कड़ियाँ
*एक निःस्पृह कर्मयोगीः स्वामी सर्वानन्द जी महाराज

श्रेणी:आर्य समाज
ट्रांसएशिया एयरवेज विमान 235

**ट्रांसएशिया एयरवेज विमान 235** (**GE235**/**TNA235**) एक ताइवानी विमान था जो ताइपेइ सें किनमेन के लिए २०१५ फ़रवरी ४ में उड़ान भरने के कुछ समय बाद संपर्क विहीन हुआ। विमान ट्रांसएशिया एयरवेजद्वारा संचालित था। विमान किलुंग नदी ऊपर निर्मित नान्हु बाँध से टकराया था। विमान में कूल ५८ व्यक्ति सवार थे। 

## विमान

## सन्दर्भ

श्रेणी:2015 की महत्वपूर्ण घटनाएँ
त्रुटि संसूचन और सुधार

**त्रुटि संसूचन और सुधार** किसी भी प्रकार के द्विआधारी अंक के द्वारा भेजे गए किसी संदेश में त्रुटि को पहचान कर सुधारने का कार्य करता है।

## पद्धति
किसी भी त्रुटि को पहचान करने के लिए कई पद्धति विकसित की गई है।
### पुनरावृत्ति
हमारे कर्मचारी हमारे सबसे मूल्यवान संसाधन हैं और इसलिए, उनका स्वास्थ्य और सुरक्षा हमारी मुख्य चिंता है।

### सभी का योग

### चक्रीय अतिरेक जाँच

### त्रुटि-संशोधन संकेत
इस पद्धति या विधि में किसी त्रुटि को पहचान करने के लिए दूसरा संकेत जिसे त्रुटि-संशोधन संकेत कहते हैं, का उपयोग किया जाता है। लेकिन इसके द्वारा कुछ ही त्रुटि का पता लगाया जा सकता है।

## सन्दर्भ

## बाहरी कड़ियाँ
* The on-line textbook: Information Theory, Inference, and Learning Algorithms
* Compute parameters of linear codes 
* ECC Page
* SoftECC: A System for Software Memory Integrity Checking
* A Tunable, Software-based DRAM Error Detection and Correction Library for HPC
* Detection and Correction of Silent Data Corruption for Large-Scale High-Performance Computing

श्रेणी:कंप्यूटर त्रुटियां
विषम-सम क्रमबद्ध

दाएँ|200px|विषम-सम क्रमबद्ध
**<span lang="en" dir="ltr">विषम</span>-सम क्रमबद्ध** या **सम-विषम क्रमबद्ध** करना किसी संख्या को किसी क्रम में करना विषम-सम क्रमबद्ध को कहते हैं। उदाहरण के लिए २, ४, ६, ८, १० सम और १, ३, ५, ७, ९ विषम रूप में क्रमबद्ध किए गए हैं।

## उपयोग
इसका उपयोग किसी बड़े तालिका से या संख्या से सम और विषम संख्या को निकालने के लिए किया जाता है। इस प्रकार से इसका उपयोग संख्या के खोज के लिए भी किया जा सकता है।
## कलन विधि
इसके द्वारा किसी भी संख्या को क्रम से बनाया जा सकता है। यदि वह कोई सम संख्या है या कोई विषम संख्या इसके द्वारा उन संख्या को अलग किया जा सकता है।
पीएचपी में इसकी विधि

```php
function oddEvenSorting(&$a) {
	$n = count($a);
	$sorted = false;
	while (!$sorted) {
		$sorted = true;
		for ($i = 1; $i < ($n - 1); $i += 2) {
			if ($a[$i] > $a[$i + 1]) {
				list($a[$i], $a[$i + 1]) = array($a[$i + 1], $a[$i]);
				if ($sorted) $sorted = false;
			}
		}
		
		for ($i = 0; $i < ($n - 1); $i += 2) {
			if ($a[$i] > $a[$i + 1]) {
				list($a[$i], $a[$i + 1]) = array($a[$i + 1], $a[$i]);
				if ($sorted) $sorted = false;
			}
		}
	}
}
```


सी++ में इसकी विधि


```cpp
template <class T>
void OddEvenSort(T a[], int n)
{
  for (int i = 0; i < n; ++i)
  {
    if (i & 1)
    {
      for (int j = 2; j < n; j+=2)
        if (a[j] < a[j-1])
          swap(a[j-1], a[j]);
    }
    else
    {
      for (int j = 1; j < n; j+=2)
        if (a[j] < a[j-1])
          swap(a[j-1], a[j]);
    }
  }
}
```


## सन्दर्भ

श्रेणी:कम्प्यूटर विज्ञान
विजिटर पुरस्कार

**विजिटर पुरस्‍कार** भारत के राष्ट्रपति द्वारा भारत के केन्‍द्रीय विश्‍वविद्यालयों को दिए जाते हैं। 2014 के कुलपतियों के सम्‍मेलन में इन पुरस्‍कारों को शुरू करने की घोषणा की गई थी तथा 2015 में पहली बार इन्हें प्रदान किया गया। इसका उद्देश्‍य केन्‍द्रीय विश्‍वविद्यालयों में प्रतिस्‍पर्धा बढ़ाने और विश्‍व में उपलब्‍ध अध्‍ययन के बेहतर तरीकों को अपनाने के लिए बढ़ावा देना है।
 

## श्रेणियाँ
ये पुरस्कार तीन श्रेणियों में दिए जाते हैं- 
* सर्वश्रेष्‍ठ विश्‍वविद्यालय
* नवाचार और 
* अनुसंधान

## पुरस्कार
सर्वश्रेष्‍ठ विश्‍वविद्यालय के विजेता को अलंकरण और ट्रॉफी प्रदान की जाती है जबकि ‘नवाचार’ और ‘अनुसंधान’ पुरस्‍कार पाने वालों को अलंकरण और एक लाख रुपए की नकद राशि दी जाती है। 

## प्रथम पुरस्कार वितरण, २०१५
04 फरवरी, 2015 राष्‍ट्रपति भवन में आयोजित एक समारोह में राष्‍ट्रपति श्री प्रणब मुखर्जी ने वर्ष 2015 के लिए केन्‍द्रीय विश्‍वविद्यालयों के ‘सर्वश्रेष्‍ठ विश्‍वविद्यालय’, ‘नवाचार’ और ‘अनुसंधान’ की श्रेणी में विजिटर पुरस्‍कार प्रदान किए। 

* हैदराबाद विश्वविद्यालय को बढ़िया कार्य और बेहतर अकादमी के लिए ‘सर्वश्रेष्‍ठ विश्‍वविद्यालय’ का पुरस्‍कार दिया गया। 
* दिल्ली विश्वविद्यालय के प्रोफेसर विजय के. चौधरी और डॉ॰ अमिता गुप्‍ता को तपेदिक की तेजी से पहचान परीक्षण - ‘टी.बी. कन्‍फर्म’ की उनकी खोज के लिए ‘नवाचार’ पुरस्‍कार से नवाज़ा गया। 
* ‘अनुसंधान’ पुरस्‍कार जामिया मिलिया इस्लामिया के सेन्‍टर फॉर थियोरिटिकल फिज़िक्‍स के ब्रह्माण्ड विज्ञान (कॉस्‍मोलॉजी) और खगोल भौतिकी (एस्‍ट्रोफिज़िक्‍स) अनुसंधान दल को एस्‍ट्रोफिज़िक्‍स और कॉस्‍मोलॉजी के क्षेत्र में उल्‍लेखनीय अनुसंधान के लिए प्रदान किया गया। इस दल में जामिया मिल्‍लिया इस्‍लामिया के प्रोफेसर एम. सामी, प्रोफेसर सुशान्‍त जी. घोष, प्रोफेसर संजय झिंगन और प्रोफेसर अंजन आनन्‍द सेन थे।

## सन्दर्भ

श्रेणी:भारत सरकार द्वारा दिए जाने वाले सम्मान
एंड्रयू किशोर

अंगूठाकार|एंड्रयू किशोर
**एंड्रयू किशोर** (; 4 नवंबर 1955 - 6 जुलाई २०२०) लोकप्रिय बांग्लादेशी गायक हैं। वो १९८० के दशक से बांग्लादेशी संगीत के लिए काम कर रहे हैं। किशोर ने आठ बार श्रेष्ठ प्लेबैक सिंगर का बांग्लादेश राष्ट्रीय फिल्म पुरस्कार जीता।

## सन्दर्भ

## बाहरी कड़ियाँ
* 

श्रेणी:1955 में जन्मे लोग
श्रेणी:२०२० में निधन
श्रेणी:बंगलादेशी गायक
राजस्थानी वेशभूषा

**राजस्थानी वेशभूषा** (राजस्थानी पहनावा) बहुत अनोखा है क्योंकि   राजस्थान  में अनेक जातियाँ निवास करती हैं इनके कारण वस्त्र भी जातियों के हिसाब से पहने जाते है। राजस्थान के लोग ज्यादातर  ग्रामीण क्षेत्रों में ही रहते हैं। इसलिए औरतें-घाघरा कुर्ती तथा पुरुष- धोती,कुर्ता पेंट पहनते हैं। यहाँ हर स्थान का अपना अलग ही पहनावा होता है, धर्म और जाति अनुसार भी पहनावा बदल जाता है। जैसे पुरुष के सिर पर पहनने वाला  

वस्त्र साफा, पाग, मोठड़ा, पगड़ी, टोपी, फेंटा आदि कई नामों से जानते हैं।

## औरतों के पहनावे
राजस्थान में बिश्नोई समाज की औरतें सब समाज से अलग वस्त्र पहनती है तथा दूसरे समाज की औरतें तो लगभग एक जैसे ही वस्त्र पहनती है। विवाह के अवसर पर कुछ अलग किस्म के वस्त्र पहनती है तथा मृत्यु पर काले तथा हरे रंग के वस्त्र पहनती है।
कुर्ती :-महिलाओं के कमर के उपर पहने जाने वाले बिना बाहों का वस्त्र।
कास्ली:- महिलाओं के कमर के उपर पहने जाने वाला बाहों वाला (अंगिया)वस्त्र।

## पुरुषों के पहनावे

आज पश्चिमी संस्कृति के कारण ज्यादातर पुरुष -जीन्स-पेंट तथा टीशर्ट पहने नजर आते है। बुजुर्ग धोती , पायजामा और साफा(पगड़ी) पहनते है।आजकल वो पुराना पहनावा का चलन बहुत कम हो गया है .अब धीरे धीरे ये भी लुप्त हो रहा है,क्यों कि बाहरी पहनावा ज्यादा पहन रहे है। राजस्थान में पगड़ी को पाग,चिरा कहा जाता है। तेज गर्मी से सिर की रक्षा करने का काम पगड़ी करतीं हैं।  उदयपुर में अमरशाही, डूंगरपुर में उदयशाही,बूंदी में बूदीशाही,जोधपुर में विजयशाही और जयपुर मे मानसाही पगड़ी का प्रचलन था।राजस्थान में ॠतुओ के अनुसार पगड़ी का प्रचलन था। बारिश में गहरे रंग की पगड़ी, सर्दी में गहरी लाल, गर्मी में केसरिया और दशहरे पर मदील पगड़ी पहनी जाती थी। संभ्रांत परिवार के लोग इन पगङियो पर सोने और चांदी के तुरा,सरपेच, बालाबंदी, धुगधुगी, गोशपेच और लटकन का प्रयोग करते थे।

## बाहरी कड़ियाँ
ताकीहीको नकाओ

**ताकीहीको नकाओ** (जन्म-1956)एशियाई विकास बैंक के नौवें अध्यक्ष हैं। 
## सन्दर्भ

श्रेणी:एशियाई विकास बैंक के अध्यक्ष
वज्रसत्त्व

right|thumb|300px|तिब्बती शैली के वज्रसत्त्व (चीन के चिंग वंश) जिनके दाहिने हाथ में वज्र है और बायें हाथ में घण्टी है।
**वज्रसत्त्व** (तिब्बती :। རྡོ་རྗེ་སེམས་དཔའ། , संक्षेप में རྡོར་སེམས། ; Монгол: Доржсэмбэ) महायान तथा मन्त्रयान/वज्रयान बौद्ध परम्परा में बोधिसत्त्व का नाम है। 

## इन्हें भी देखें
*आदिबुद्ध

श्रेणी:बौद्ध धर्म
शिवसंहिता

**शिवसंहिता** योग से सम्बन्धित संस्कृत ग्रन्थ है। इसके वास्तविक रचनाकार के बारे में पता नहीं है। इस ग्रन्थ में शिव जी पार्वती को सम्बोधित करते हुए योग की व्याख्या कर रहे हैं। योग से सम्बन्धित वर्तमान समय में उपलब्ध तीन मुख्य ग्रन्थों में से यह एक है। दो अन्य ग्रन्थ हैं - हठयोग प्रदीपिका तथा घेरण्ड संहिता।

शिव संहिता में पांच अध्याय हैं। पहले में ज्ञान का वर्णन है। भगवान शिव दूसरे अध्याय में नाड़ी संस्थान का वर्णन करते हैं। तीसरे अध्याय में पांच प्राण उप प्राण का वर्णन करते हैं। आसन व प्राणायाम का वर्णन करते हैं। चौथा अध्याय मुद्रा प्रधान है व साधक की घट  परिचय निष्पत्ति आदि अवस्था का वर्णन करते हैं। पांचवे में 200 सेे अधिक श्लोक हैं, इसमें साधक प्रकार व सप्त चक्रों का विस्तृत वर्णन है।

प्रथम अध्याय अद्वैत वेदान्त को सार रूप में प्रस्तुत करता है। दूसरे अध्याय मेंं नाड़ी जाल का वर्णन है उसमें अन्य  ग्रन्थों से अलग साढ़े तीन लाख नाडीयों का वर्णन है व 15 अन्य मुख्य नाड़ियां बताई गई हैं। तीसरे अध्याय में प्राण अपान व्यान आदि पांच प्राण नाग कूर्म आदि पांच उपप्राण वर्णित हैं। फिर कुम्भक सहित अनुलोम विलोम प्राणायाम के 4 प्रहर के अभ्यास के लिये कहा गया है। फिर पद्मासन आदि पांच आसन बताएं हैं। अध्याय में दस मुद्रामहा, मुद्रा महाबंध उड्डियान आदि बंध, विपरीत करणी, खेचरी आदि को विस्तार से वर्णन किया गया है। पांचवे अध्याय में साधक के प्रकार अनुसार प्राप्ति में लगने वाला समय विधि बताया है। पांचवे अध्याय में सात चक्रों का वर्णन हैं। फिर कुछ साधारण व चमत्कारी विधियां बताई हैं।

वस्तुतः शिवसंहिता क्रिया योग व श्रद्धा व विश्वास का समन्वय है।

## इन्हें भी देखें
*योग
*योग दर्शन
*योगसूत्र
*हठयोग प्रदीपिका
*घेरण्ड संहिता

## बाहरी कड़ियाँ
* शिवसंहिता (संस्कृत विकिस्रोत)
* शिवसंहिता (संस्कृत श्लोक तथा अंग्रेजी अनुवाद; श्रीश चन्द्र बसु)
* Critical edition with English translation (2007) by James Mallinson (Free Incomplete PDF)
* An English translation (PDF), based on the 1914 edition translated by Rai Bahadur/Srisa Chandra Vasu and another unidentified edition (registration required for download)
* An English translation (1887) by Srischandra Basu (PDF)

श्रेणी:योग
श्रेणी:संस्कृत ग्रन्थ
शीतोष्ण शंकुधारी वन

**शीतोष्ण शंकुधारी वन** (Temperate coniferous forest) विश्व के शीतोष्ण क्षेत्रों में पाया जाने वाले वन हैं। इन क्षेत्रों में ग्रीष्म ऋतु गरम तथा शीत ऋतु ठण्डि होती है और पर्याप्त वर्षा होती है जिससे वन जीवित रह पाते हैं। अधिकांश शीतोष्ण शंकुधारी वन सदाबहार होते हैं किन्तु कुछ वन शंकुधारी और चौड़ी पत्ती वाले सदाबहार और/या पर्णपाती वनों के मिश्रण होते हैं। शंकुधारी वन यूएस, कनाडा, यूरोप तथा एशिया में पाये जाते हैं। 

श्रेणी:वन
शीतोष्ण पृथुपर्णी और मिश्रित वन

**शीतोष्ण पृथुपर्णी मिश्रित वन** (Temperate broadleaf and mixed forest) शीतोष्ण तथा आर्द्र बायोम के अन्तर्गत आता है। ये वन प्रायः चार स्तरीय होते हैं- सबसे ऊपरी स्तर ३० से ६० मीटर ऊँचे लम्बे-लम्बे वृक्षों की छतरी होती है। इस छतरी के नीचे ९ से १५ मीटर ऊँचे छाया में जीवित रहते वाले वृक्षों के तीन स्तर होते हैं। 

## इन्हें भी देखें
*शीतोष्ण शंकुधारी वन

श्रेणी:वन
*
उष्णकटिबन्धीय एवं उपोष्ण शुष्क पृथुपर्णी वन

**उष्णकटिबन्धीय एवं उपोष्ण शुष्क पृथुपर्णी वन** (tropical and subtropical dry broadleaf forest) उष्णकटिबन्धीय तथा उपोष्ण क्षेत्रों में पाये जाते हैं। इन्हें 'उष्णकटिबन्धीय शुष्क-वन' भी कहते हैं। ये वन उन क्षेत्रों में पाये जाते हैं जहाँ वर्ष भर गरमी पड़ती है तथा जहाँ प्रति वर्ष कई मीटर वर्षा होती है, किन्तु वर्ष के कुछ महीने वर्षा नहीं होती। 

## इन्हें भी देखें
*उष्णकटिबंधीय वर्षा-वन 
*शीतोष्ण शंकुधारी वन 

श्रेणी:वन
उष्णकटिबन्धीय एवं उपोष्ण शंकुधारी वन

**उष्णकटिबन्धीय एवं उपोष्ण शुष्क पृथुपर्णी वन** (Tropical and subtropical coniferous forests) अर्ध-आर्द्र उष्णकटिबन्धीय एवं उपोष्ण क्षेत्रों में पाये जाते हैं।

## इन्हें भी देखें
*उष्णकटिबंधीय वर्षा-वन
*शीतोष्ण शंकुधारी वन 

श्रेणी:वन
*
शीतोष्ण वर्षा-वन

**शीतोष्ण वर्षा-वन** शीतोष्ण क्षेत्रों में पाये जाने वाले वन हैं जो शंकुधारी या पृथुपर्णी (चौड़ी पत्ती वाले) होते हैं। इन वनो मे मेपिल,चीड,देवदार,आदि है।
ध्वनि प्रदूषण के हानिकारक प्रभाव देखे गये है।

## इन्हें भी देखें
*उष्णकटिबंधीय वर्षा-वन
*शीतोष्ण शंकुधारी वन

श्रेणी:वन
उष्ण और उपोष्ण आर्द्र पृथुपर्णी वन

**उष्णकटिबन्धीय एवं उपोष्ण आर्द्र पृथुपर्णी वन** (Tropical and subtropical moist broadleaf forests (TSMF)) उष्णकटिबन्धीय एवं उपोण बायोम के अन्तर्गत आता है। इन्हें 'उष्णकटिबन्धीय आर्द्र-वन' या 'जंगल' कहते हैं।

## इन्हें भी देखें
*उष्णकटिबंधीय वर्षा-वन 
*शीतोष्ण शंकुधारी वन

श्रेणी:वन
*
श्रेणी:भूमीय बायोम
श्रेणी:उष्णकटिबंधीय वनस्पति
श्रेणी:वर्षावन
अजीत पाल सिंह

**अजीत पाल सिंह** भारत के पूर्व हॉकी खिलाड़ी रहे हैं। वह सेंटर हाफ पोजीशन पर खेलते थे। अजीत पाल को भारत सरकार ने 1992 में पद्मश्री पुरूस्कार से सम्मानित किया। भारतीय ओलम्पिक संघ (आईओए) ने 2012 में कैप्टन अजीत पाल सिंह को लंदन ओलम्पिक के लिए भारतीय दल का प्रमुख नियुक्त किया गया।

## प्रारंभिक जीवन
अजीत सिंह का जन्म 1 अप्रैल 1947 को पंजाब के जालंधर छावनी के पास एक छोटे से गाँव संसारपुर में हुआ। उन्होंने स्कूल के समय से ही हॉकी खेलना शुरू कर दिया था। उनकी प्राम्भिक शिक्षा कैंटोनमेंट बोर्ड हायर सेकेंडरी स्कूल, जालंधर से हुई। आगे की पड़े उन्होंने लायलपुर खालसा कॉलेज से की, वहां भी उन्होंने हॉकी खेलना जारी रखा। पढ़ाई पूरी होने के बाद बॉर्डर सिक्योरिटी फाॅर्स में शामिल हुए।

## अंतर्राष्ट्रीय करियर
अजित पाल सिंह का अंतराष्ट्रीय पदार्पण 1966 में किया जब वह जापान जाने वाली टीम में चुने गए। उन्होंने 1968, 1972 और 1976 तीनों ओलंपिक में भारत का प्रतिनिधित्व किया, इस में से दो ओलंपिक में भारत ने कांस्य पदक प्राप्त किया। वर्ष 1975 के हॉकी विश्व कप विजेता टीम के कप्तान रहे। ओलंपिक खेलो के अतिरिक्त वह 1970 के बैंकॉक एशियाई खेल में शामिल हुए एवं 1974 के तेहरान एशियाई खेलों में भारतीय हॉकी टीम की कप्तानी की।

## इन्हें भी देखें
ध्यानचंद सिंहपरगट सिंहधनराज पिल्ले
## सन्दर्भ

श्रेणी:भारत के हॉकी खिलाड़ी
श्रेणी:हॉकी
श्रेणी:जीवित लोग
श्रेणी:भारत के ओलंपिक खिलाड़ी
श्रेणी:1947 में जन्मे लोग
विलायक

**विलायक** एक ऐसे पदार्थ को कहते है, जिसका उपयोग विलयन बनाने में अत्यधिक मात्रा में किया जाता है। उदाहरण के लिए यदि नमक को पानी में डाला जाये तो पानी अधिक होने के कारण पानी एक विलायक कहलायेगा लेकिन उन दोनों के घुलने के कारण वह एक विलयन बन जाता है। अतः विलायक वे पदार्थ होते हैं जिनमें किसी भी विलेय को घोला जाता है।

सामान्यतः एक विलायक तरल अवस्था में होता है किंतु यह ठोस अवस्था गैस भी हो सकता है। जैविक विलायकों के सामान्य उपयोग रंग तरलक (तारपीन), नाखूनी हटाने वाला तरल और गोंद विलायक (एसीटोन, मिथाइल एसिटेट, इथाइल एसिटेट) के प्रमुख उपयोग दाग धब्बे हटाने के लिए (पेट्रोल ईथर) अपमार्जक (साइट्रस टेरपेन्स) और इत्र (इथेनॉल) आदि हैं।

## परिभाषा
दो या दो से अधिक पदार्थो का समांगी मिश्रण विलयन कहलाता है। विलयन बनाने में जिस पदार्थ का अत्यधिक प्रयोग होता है उस पदार्थ को विलायक कहते है।

अथवा विलयन में जो पदार्थ आधिक मात्रा में उपस्थित रहता है उसे विलायक कहते हैं।

## विलायक को कितने प्रकारों में बांटा गया है?
बंध प्रकृति के आधार पर विलायकों का वर्गीकरण मुख्यता दो भागों में किया गया है: ध्रुवीय विलायक और अध्रुवीय विलायक। हम अपने आर्टिकल विलायक किसे कहते हैं के अंदर आपको इन की विस्तृत जानकारी प्रदान करेंगे।

### ध्रुवीय विलायक
जब किसी ऐसे तरल पदार्थ को विलायक के रूप में प्रयोग किया जाए जो कि ध्रुवीय हो तो ऐसे विलायक को ध्रुवीय विलायक कहते हैं। इनके सबसे सरल उदाहरण एल्कोहल और जल हैं। इसके अलावा अन्य भी कई ध्रुवीय विलायक होते हैं जैसे कि एल्डिहाइड, कीटोन आदि। जल एक बहुत शक्तिशाली द्विध्रुवीय विलायक होता है।

### अध्रुविय विलायक
ऐसे विलायक या तरल जिनमें दुर्बल का गुण नहीं पाया जाता है अध्रुवीय विलायक कहलाते हैं। ऐसे विधायकों में विधुत ऋणात्मकता बहुत कम होती है। अर्थात यहां यह कहा जा सकता है कि परमाणु के मध्य में विद्युत ऋणात्मकता का अंतर बिल्कुल शून्य के बराबर होता है। इनके कुछ उदाहरण जैसे कि हेक्सेन, पेंटेन, बेंजीन टॉल्यून आदि हैं। और पढ़ें

## सन्दर्भ

## बाहरी कड़ियाँ

श्रेणी:रसायन विज्ञान
श्रेणी:रसायन शब्दावली
आंकड़ा संरचना

thumb|315px|right|बाइनरी ट्री
कम्प्यूुटर विज्ञान में, किसी समस्या में उपयोग में आने वाले आँकड़ों को कई प्रकार से व्यवस्थित किया जा सकता है। आँकड़ों की इसी व्यवस्था या विन्यास को **आंकड़ा संरचना** (डेटा स्ट्रक्चर) कहते हैं। स्पष्टतः आँकड़ों को इस प्रकार विन्यस्त करना चाहिये कि प्रोग्राम द्वारा उन आंकड़ों का उपयोग दक्षतापूर्वक (efficiently) किया जा सके।

कुछ प्रमुख आंकड़ा संरचनाएँ ये हैं- लिस्ट, लिंक्ड लिस्ट, स्टैक, ट्री आदि।

किसी समस्या के लिये कोई आंकड़ा संरचना उपयुक्त होती है तो किसी दूसरी समस्या के लिये कोई दूसरी आंकड़ा संरचना। कुछ आँकड़ा संरचनाएँ तो कुछ विशेष कामों के लिये ही प्रयुक्त होती हैं। उदाहरण के लिये, रिलेशनल डेटाबेस से आंकड़ों की पुनःप्राप्ति (retrieval) के लिये प्रायः बी-ट्री इन्डेक्सेस (B-tree indexes) का प्रयोग किया जाता है जबकि कम्पाइलर के निर्माण में आइडेन्टिफायरों (identifiers) को पहचानने के लिये प्रायः हैश टेबल (hash tables) का उपयोग किया जाता है।

प्रायः दक्ष अल्गोरिद्म डिजाइन करने के लिये दक्ष आंकडा संरचना का होना बहुत जरूरी है। आंकड़ा संरचना का उपयोग मुख्य स्मृति एवं द्वितीयक स्मृति दोनों में आंकड़ों को भण्डारित करने एवं उन्हें प्राप्त करने के लिये किया जाता है।

## इन्हें भी देखें
*आंकड़ा संरचनाओं की सूची

## सन्दर्भ

## बाहरी कड़ियाँ
* course on data structures 
* Data structures Programs Examples in c,java
* UC Berkeley video course on data structures
* Data structures course
* [An Examination of Data Structures from .NET perspective](https://web.archive.org/web/20130826173148/http://msdn.microsoft.com/en-us/library/aa289148(VS.71).aspx)
* Schaffer, C. ''Data Structures and Algorithm Analysis''
*Data Structure examples in C Programming

*
सूचना सुरक्षा

**सूचना सुरक्षा** अनधिकृत पहुँच, उपयोग, प्रकटीकरण, विघटन, संशोधन, अवलोकन, निरीक्षण और विनाश से जानकारी की रक्षा करने की प्रथा है।सूचना सुरक्षा एक बहु-विषयक क्षेत्र है जिसका उद्देश्य सूचना और डेटा को अनधिकृत पहुँच, दुरुपयोग, प्रकटीकरण, संशोधन, अवरोधन, विनाश और चोरी से सुरक्षित रखना है. यह कंप्यूटर प्रणालियों, नेटवर्क, डिजिटल सेवाओं और स्वचालित सूचना प्रणालियों पर लागू होती है.

आधुनिक युग में सूचना का संग्रहण और प्रसंस्करण बड़े पैमाने पर डिजिटल माध्यमों से किया जाता है, जिससे सूचना सुरक्षा का महत्व और भी बढ़ गया है. सरकारी संस्थानों, व्यवसायिक संगठनों और व्यक्तिगत उपयोगकर्ताओं के लिए सूचना की गोपनीयता, अखंडता और उपलब्धता को बनाए रखना एक आवश्यक आवश्यकता बन चुकी है.

## अवलोकन
### सूचना आश्वासन
सबसे अधिक जानकारी हमारे आधुनिक युग में कंप्यूटर पर संग्रहीत किया जाता है।

## आधुनिक सूचना सुरक्षा
सूचना सुरक्षा का क्षेत्र समय के साथ विकसित हुआ है और अब केवल पारंपरिक कंप्यूटर प्रणालियों तक सीमित नहीं रहा है. आधुनिक सूचना सुरक्षा में कृत्रिम बुद्धिमत्ता, मशीन लर्निंग आधारित प्रणालियाँ, स्वचालित निर्णय प्रणाली और बड़े डेटा प्लेटफ़ॉर्म भी शामिल हैं.

इन उन्नत प्रणालियों में डेटा की अखंडता, गोपनीयता और उपलब्धता सुनिश्चित करना एक नई चुनौती के रूप में उभरा है. विशेष रूप से कृत्रिम बुद्धिमत्ता आधारित प्रणालियों में मॉडल दुरुपयोग, डेटा विषाक्तता और स्वचालित निर्णयों की सुरक्षा जैसे मुद्दों पर ध्यान दिया जा रहा है.

इन चुनौतियों से निपटने के लिए सूचना सुरक्षा के क्षेत्र में विशेष तकनीकी प्रशिक्षण और प्रमाणन कार्यक्रम विकसित किए जा रहे हैं, जिनका उद्देश्य पेशेवरों को आधुनिक सुरक्षा जोखिमों की पहचान और समाधान के लिए सक्षम बनाना है.

## इन्हें भी देखें
* सूचना सुरक्षा जागरुकता
* सूचना प्रौद्योगिकी
* गोपनीयता
* भारत में सूचना प्रौद्योगिकी

## सन्दर्भ

## बाहरी कड़ियाँ

श्रेणी:सूचना प्रौद्योगिकी
श्रेणी:सुरक्षा
पारिस्थितिक पर्यटन

**पारिस्थितिक पर्यटन** (ecological tourism) या **इकोटूरिज़म** (ecotourism) एक प्रकार का पर्यटन है, जिसमें प्राकृतिक क्षेत्रों की यात्रा इस प्रकार से करी जाती है जिसमें स्थानीय वन्य जीवन, पर्यावरण और स्थानीय निवासियों को संरक्षित रखा जाए और उन्हें लाभ पहुँचे। इसका एक ध्येय यह होता है कि इन क्षेत्रों को बिना हानि के भविष्य में आने वाली पीढ़ियों के लिए सुरक्षित रखा जाए। अक्सर पर्यावरणीय पर्यटन से प्राप्त राशि का प्रयोग जैव संरक्षण के लिए करा जाता है और यह भी देखा गया है कि इस से स्थानीय निवासी वनों में हानिकारक कृषि या शिकार छोड़कर पर्यटन सेवाओं में आय कमाने में सक्षम हो जाते हैं। 
 Pollitision view:
          पर्यावरण पर्यटन से जो नेता होते है जैसे राज्यमंत्री उन्हें इन चीजों से काफी फायदे होते है क्युकी लोग पर्यटन स्थल देखने आते है तो उनके द्वारा टोल टैक्स दिया जाता है इससे राज्य की आय में बढ़ोतरी होती है जिससे उन्हें लाभ पहुंचता है 

## इन्हें भी देखें
* जैव संरक्षण
* पर्यटन

## सन्दर्भ

*
श्रेणी:रोमांच यात्रा
श्रेणी:पारिस्थितिक अर्थशास्त्र
श्रेणी:प्राकृतिक संसाधन प्रबंधन
श्रेणी:पर्यटन के प्रकार
राजस्थान की मिट्टियाँ

साधारणतया जिसे हम मिट्टी कहते हैं , वह चट्टानों का चूरा होता है। ये चट्टानें मुख्यतया तीन प्रकार की होती हैं - स्तरीकृत (अवसादी), आग्नेय और रूपान्तरित। क्षरण या नमीकरण के अभिकर्त्ता तापमान, वर्षा, हवा, हिमानी, बर्फ व नदियों द्वाया ये चट्टाने टुकड़ों में विभाजित होती हैं जो अंत में हमें मिट्टी  

के रूप में दिखाई देती हैं।

**मृदा संगठन के 4 प्रमुख अवयव हैं -**

1. खनिज पदार्थ (45%)

2. जीवासम पदार्थ/कार्बनिक पदार्थ(3-5%)

3. जल (25%)

4. वायु (25%)

## राजस्थान की मिट्टियों के प्रकार
वैज्ञानिक दृष्टि से राजस्थान की मिट्टियों का वर्गीकरण इस प्रकार किया गया है -

## रेतीली मिट्टी
इस प्रकार की मिट्टी पश्चमी सुष्क मरुस्थलीय क्षेत्र में पाई जाती है राजस्थान में इस मिट्टी का विस्तार राजस्थान में 38% तक पाया जाता है इस मिट्टी को एंटीसोल्स भी कहा जाता है और एंटी सोल्स मिट्टी सुष्क जलवायु वाले क्षेत्र पाई जाती हैं इसे रेतीली ओर मरुस्थली मिट्टी कहते हैं इस मिट्टिमे नाइटोर्जन और कार्बनिक लवणों की कमी होती है और केलसिएम की अधिकता होती हैं

## दोमट मिट्टी
यह मिट्टी उदयपुर जिले के मध्यवर्ती व दक्षिणी भागों में और सम्पूर्ण डूंगरपुर जिले पायी जाती है। लौह-कण के सम्मिश्रण के कारण यह लाल दिखाई देती है। इस माटी में पोटाश व चूने का अंश पर्याप्त मात्रा में होता है। इस माटी पर मक्का,चावल की खेती की जाती है। Or ise yha kha jata h

## लाल-काली मिट्टी
यह मिट्टी उदयपुर के पूर्वी भाग में चित्तौड़गढ़, बांसवाड़ा और भीलवाड़ा जिले के पूर्वी भाग में पायी जाती है। इस माटी में क्षार का अंश भी होता है। इन भागों में मक्का व कपास की खेती मुख्यत: की जाती है। यहाँ 50-60 फुट की गहराई पर पानी मिल जाता है। 

## पीली-लाल मिट्टी
इस प्रकार की मिट्टी उदयपुर व भीलवाड़ा जिलों के पश्चिमी भाग तथा सवाई माधोपुर, अजमेर ,टोंक, करौली  सिरोही जिलों में पायी जाती है। इसमें लौह अंश होने के कारण इसका रंग लाल व पीला है। कहीं-कहीं पर इस माटी का रंग हल्के-पीले से लेकर गहरा भूरा देखने को मिलता है। 

## काली मिट्टी
यह मिट्टी उदयपुर संभाग के कुछ भागों डूंगरपुर , बाँसवाड़ा कुशलगढ़ , प्रतापगढ़ तथा पूर्व में कोटा व झालावाड़ क्षेत्रों में पायी जाती है। इस माटी में नमी को रोके रखने का विशेष गुण होता है। यह मिट्टी खूब उपजाऊ भी होती है। (यह मिट्टी नकदी फसल के लिए उपयुक्त है।  ) इस मिट्टी आद्रता ग्रहण क्षमता सर्वाधिक होती है इस लिए इस मिट्टी को रेगुर मिट्टी भी कहते है ये मिट्टी राजस्थान की सर्वाधिक उपजाऊ मिट्टी है

## लेटेराइट मिट्टी
इस प्रकार की मिट्टी बाँसवाड़ा, प्रतापगढ़ व कुशलगढ़ के कुछ क्षेत्रों में देखने को मिलती है। इस माटी में चूना, नाइट्रेट व ह्यूमरस अल्पमात्रा में है। अतः वनस्पति उगाने के लिए अच्छा नहीं हैं। 

## जलोढ़ मिट्टी
यह माटी राजस्थान के पूर्वी भाग में मुख्यतः पायी जाती है। इसका थोड़ा-सा क्षेत्र उत्तरी राजस्थान में भी है। अलवर, भरतपुर, डीग ,दौसा(काली पहाड़ी) , अजमेर ,टोंक,कोटा ,धोलपुर ,  जयपुर और सवाई माधोपुर जिलों तथा गंगानगर जिले के मध्यवर्ती भाग में यह मिट्टी देखने को मिलती है। इस माटी में नाइट्रोजन की तो अल्पमात्रा में है , किंतु चूना, पोटाश, फॉस्फोरस, लोहा अनेक पदार्थ हैं।

## सन्दर्भ

## बाहरी कड़ियाँ
* राजस्थान - मृदा और वनस्पति; मैप्स ऑफ इण्डिया
* मृदा आँकड़े रखने वाला पहला राज्य; टाइम्स ऑफ इण्डिया पर

श्रेणी:राजस्थान का भूगोल
संपन्न पाठ्य प्रारूप

**संपन्न पाठ्य प्रारूप** (अंग्रेज़ी:Rich Text Format या RTF) एक प्रकार का माइक्रोसॉफ़्ट द्वारा बनाया गया, लिखने हेतु एक एक अनुप्रयोग है। जिसके माध्यम से अलग प्रकार के रूपरेखा सहित लेख को बनाया और संचित रखा जा सकता है। इसका अन्य किसी संचालन प्रणाली में भी उपयोग किया जा सकता है।

## उदाहरण
इसके प्रारूप को बनाने के लिए उपयोग किया जाने वाला पाठ्य का उदाहरण।
 {\rtf1\ansi{\fonttbl\f0\fswiss Helvetica;}\f0\pard
 This is some {\b bold} text.\par
 }
ऊपर दिये गए पाठ्य को सहेजने से यह नीचे दिये गए शैली में दिखेगा।

This is some **bold** text.

* इसमें `{` और `}` एक समूह को दर्शाता है।
* उदाहरण में दिये गए चिन्ह में `\b` किसी भी अक्षर को मोटा और गहरा कर देता है और `\par` का उपयोग नई पंक्ति बनाने के लिए किया जाता है।

## विशेषता
यह मूल रूप से मनुष्य के पढ़ने व सामान्य रूप से सम्पादन करने के लिए भी बना है। इसका शुरुआत में सहजतापूर्वक कोई भी सम्पादन सीधे किसी लेख संपादक उपकरण द्वारा कर सकते है। लेकिन बाद में जब इसमें अन्य प्रकार के प्रभाव को डाला जाता है, जैसे बड़ा करना, छोटा करना, रंग बदलना आदि, तो यह बहुत जटिल हो जाता है और कुछ अनुप्रयोग से सम्पादन के पश्चात इसे सम्पादन करने के लिए उसी अनुप्रयोग की आवश्यकता होती है। यह केवल एएससीआईआई के अक्षर को ही उपयोग कर सकता है, इसमें यूनिकोड का उपयोग करने के लिए अलग प्रकार के संकेत का उपयोग करना पड़ता है। कुछ ऐसे मुक्त स्रोत अनुप्रयोग हैं, जो इस प्रारूप को अन्य प्रारूप में लगभग परिवर्तित कर सकते है। इसके कुछ संकेत का अन्य प्रारूप में उपयोग न होना इसका कारण है।
### चित्रकारी
इसमें संस्करण 1.2 से इस विशेषता को जोड़ा गया। जिसमें रेखा, वृत, तीर, और त्रिभुज जैसे कुछ आकृति को जोड़ा गया था। इसके संस्करण 1.5 में इसे और भी नियंत्रण के कुछ विशेषता जोड़ी गई। लेकिन यह विशेषता कई संपन्न पाठ्य प्रारूप को खोलने वाले अनुप्रयोग में काम नहीं करते हैं।

## सन्दर्भ

## बाहरी कड़ियाँ
* RTF 1.9.1 specification, March 2008, from Microsoft
* RTF 1.8 specification, April 2004, from Microsoft
* [RTF 1.6 specification](https://web.archive.org/web/20081015115130/http://msdn2.microsoft.com/en-us/library/aa140277(office.10).aspx), May 1999, from Microsoft

श्रेणी:पाठ्य प्रारूप
अंकीय संकेत

**अंकीय संकेत** (अंग्रेज़ी:Digital signal) असतत् संकेत है जिसका समय परिवर्ती गुण (चर) किसी अन्य समय परिवर्ती राशि को निरूपित नहीं करता है।

## तर्क विद्युत स्तर
thumb|right|200px|एक अंकीय संकेत जिसमें 1. निम्न 2. उच्च स्तर को दर्शा रहा है।
एक तार के दो अवस्था बिजली के कुछ माप द्वारा एक दूसरे का प्रतिनिधित्व कर रहे हैं। इसमें विद्युत का प्रवाह कभी उच्च रहता है, या निम्न रहता है। इस परिवर्तन को अंकीय संकेत के रूप में उपयोग किया जाता है। इसे 0 और 1 अंक के द्वारा दर्शाया जाता है।

## इन्हें भी देखें
* अनुरूप संकेत

## सन्दर्भ

## बाहरी कड़ियाँ
श्रेणी:आंकिक परिपथ
दूरसंचार कड़ी

**दूरसंचार कड़ी** एक प्रकार का दो या दो से अधिक संचार उपकरण के बीच की कड़ी है। जिसके द्वारा किसी भी संचार उपकरण से दूसरे उपकरण पर वार्ता की जा सकती है। यह उपग्रह से जुड़ा होता है। जिसके कारण यह सुविधा हर संचार से जुड़े उपकरण पर उपलब्ध होती है।

## इन्हें भी देखें
* दूरसंचार

## बाहरी कड़ियाँ
श्रेणी:दूरसंचार
विद्युत विभव

किसी इकाई धनावेश को अनन्त से किसी बिन्दु तक लाने में जितना कार्य करना पड़ता है उसे उस बिन्दु का **विद्युत विभव** (electric potential ) कहते हैं। दूसरे शब्दों में, किसी बिन्दु पर स्थित ईकाई बिन्दुवत धनावेश में संग्रहित वैद्युत स्थितिज ऊर्जा, उस बिन्दु के विद्युत विभव के बराबर होती है। विद्युत विभव को Φ, Φ***E*** या **V** के द्वारा दर्शाया जाता है। विद्युत विभव की अन्तर्राष्ट्रीय इकाई **[[वोल्ट]]** है।

## स्थिरवैद्युतिकी

एक स्थिर विद्युत क्षेत्र "E" में एक बिन्दु "r" है।

जहाँ "C" एक पथ है, जो बिन्दु से शून्य विभव के साथ "r" पर जुड़ता है। जब ∇ × E का मान शून्य होता है, तो वह रेखा "C" पथ पर निर्भर नहीं करता है।        

तब गाउस के नियमानुसार प्वासों समीकरण:
:\mathbf{\nabla} \cdot \mathbf{E} = \mathbf{\nabla} \cdot \left (- \mathbf{\nabla} V_\mathbf{E} \right ) = -\nabla^2 V_\mathbf{E} = \rho / \varepsilon_0, \, 

## इन्हें भी देखें
* विद्युत आवेश
* विद्युत प्रतिरोध
* विद्युत चालन
* गुरुत्व विभव
* विद्युत क्षेत्र

## बाहरी कड़ियाँ
श्रेणी:विद्युत
श्रेणी:भौतिकी
श्रेणी:विज्ञान